La UA s'uneix a la celebració del Dia Internacional de la Visibilitat Transgènere amb una setmana d'activitats culturals. Actualitat Universitària
La UA s'uneix a la celebració del D.. una setmana d'activitats culturals
La UA s'uneix a la celebració del Dia Internacional de la Visibilitat Transgènere amb una setmana d'activitats culturals
Del 26 al 29 de març, el MUA programa visites guiades a l’exposició ‘Pluriidentitats’, una taula redona i el taller creatiu Identitats
Alacant. Divendres, 22 de març de 2019.
Amb motiu de la celebració diumenge, 31 de març, del Dia Internacional de la Visibilitat Transgènere, la Universitat d’Alacant ha dissenyat un programa d’activitats culturals per a la setmana vinent, del 26 al 29 de març, organitzades pels vicerectorats de Cultura, Esport i Llengües, i el de Responsabilitat Social, Inclusió i Igualtat.
El programa arranca dimarts, 26 de març, a les 12 hores en el MUA, amb una visita guiada a l’exposició «I Convocatòria Biennal d’Arts Plàstiques Pluriidentitats».
El dijous 28 de març, a les 18 hores, s’oferirà de nou aquesta visita guiada, i a les 19 hores, també al MUA, tindrà lloc la taula redona «Realitat trans: visibilitat, reconeixement i projecció», amb la participació de Lydia Na (activista transgènere, programa de ràdio Nos gustas tú), Carlos Lamm (impulsor del I Festival de Pel·lícules Trans «NosGusTrans») i Elsa Ruiz (còmica transgènere i col·laboradora en el programa Todo es mentira de Risto Mejide). La taula redona inclou l’estrena del documental Vientos de libertad (una creació de Reyes Caballero amb text de Lydya Na) i la projecció del curtmetratge Trans, del cineasta alacantí Ángel Puado.
El programa conclourà el divendres 29 de març amb el taller creatiu Identitats, d’11 a 13 hores, a càrrec del Col·lectiu Oz (Zarva Barroso i Olga Parra) a la plaça de la Igualtat de la UA, amb participació oberta.